Σώσσιος

Ο Σώσσιος, αγνώστων λοιπών στοιχείων, ήταν κάτοικος της Πάτρας που σχετίζεται με τον Απόστολο Ανδρέα. 

Ήταν ο πρώτος Πατρινός που ασπάστηκε τον χριστιανισμό και πιθανώς ο πρώτος ασθενής που θεράπευσε στην Πάτρα ο Απόστολος Ανδρέας. Κατά την παράδοση όταν ο Απόστολος Ανδρέας ήρθε στην πόλη τον φιλοξένησε σπίτι του . Ο Σωσσίας μάλιστα ήταν ασθενής , έπασχε από άγνωστη ανίατη ασθένεια, και ο απόστολος πιάνοντας τα χέρια του τον θεράπευσε , ήταν το πρώτο θαύμα που έκανε στην πόλη.

Σύμφωνα με το συναξάρι του αγίου (της 30ης Νοεμβρίου), ο Απόστολος Ανδρέας μπαίνοντας στην πόλη, πήγε στο σπίτι του Σώσιου "εις τον οποίον θέσας την αγίαν χείρα του, εθεράπευσεν αμέσως αυτόν από της επικινδύνου και ανιάτου ασθενείας του"Δουκάκης Κωνσταντίνος, Μέγας Συναξαριστής, τόμ. 11 - Νοέμβριος, Αθήναι 1895, σελ. 642.. Κατόπιν, ο Απόστολος Ανδρέας, "διά πολλών διδαχών και κηρυγμάτων, δια των αποστολικών του λόγων και δια πολλών θαυμάτων...επιστρέψας άπαντας τους κατοίκους της πόλεως Πατρών εις την θεογνωσίαν, της χριστιανικής πίστεως"Ό.π., σελ. 644..

 Αναφορές 

 Πηγές 
 Ο Απόστολος Ανδρέας—Βίος, δράσις και μαρτύριον αυτού εν Πάτραις, Παναγιώτη Ν. Τρεμπέλα, έκδοση Ιερου Ναού Αποστόλου Ανδρέου, Πάτρα, στην ιστοσελίδα myriobiblos.gr
 Εφημερίδα Εμπρός, φύλλο 29-11-1949 , από την Ψηφιακή εθνική βιβλιοθήκη

 Βιβλιογραφία 
 Δουκάκης Κωνσταντίνος, Μέγας Συναξαριστής, τόμ. 11 - Νοέμβριος, Αθήναι 1895, σελ. 634-650 (συναξάρι Αποστόλου Ανδρέα).

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Ιστορία της Πάτρας